༄༅། །འཕགས་པ་གར་མཁན་མཆོག་གི་རྒྱུད་ཀྱི་མན་ངག་བཤད་པ་བཞུགས་སོ། །
༄༅། །ད་ནི་འཕགས་པ་གར་མཁན་མཆོག་གི་རྒྱུད་ཀྱི་མན་ངག་བཤད་པར་བྱ་སྟེ། དེ་
ལ་སྤྱིའི་མན་ངག་ནི་རྣམ་པར་སྣང་མཛད་མངོན་པར་བྱང་ཆུབ་པའི་མན་ངག་ཏུ་བཤད་ཟིན་ལ་
ཁྱད་པར་གྱི་མན་ངག་གི་གར་མཁན་མཆོག་གྱི་མངོན་པར་རྟོགས་པ་བཤད་པ་ལྟར་བསྙེན་པ་
སྔོན་དུ་སོང་བས་འདི་ལྟར་བྱ་སྟེ། སྤྲིན་བསྐྲད་པར་འདོད་ན་སྔགས་རིངས་དེ་ཉིད་སྤྲིན་བསྐྲད་
པར་མཛོད་ཅིག་ཞེས་སྐུལ་ཚིག་ཅན་མཚོན་ཆ་དང་ཀ་ར་བི་རིའི་ལྕུག་མའམ། བལ་སོ་སེའུའི་
ལྕུག་མའམ། ཐལ་མོ་གདབ་པས་བསྐྲད་པར་བྱའོ། །གཞན་ཡང་། རྨ་བྱའི་མཇུག་མས་བུམ་
པའི་ནང་དུ་སྤྲིན་བྱབ་པ་ལྟར་བྱ་སྟེ། ཆར་འབབ་པའི་དུས་ན་སྔགས་དེ་ཉིད་བཟླས་པའི་གུ་
གུལ་གྱིས་བདུགས་ན། ཆར་འཕོ་བར་འགྱུར་རོ། །གདོན་དབབ་པར་འདོད་ན། བསྒྲུབ་བྱ་གུ་
གུལ་གྱིས་བདུགས་ལ་སྔགས་དེ་ཉིད་ཆེ་གེ་མོ་དབབ་པར་མཛོད་ཅིག་ཞེས་པའི་སྐུལ་ཚིག་ཅན་
ལན་གཅིག་བཟླས་པས་འབབ་འགྱུར་ཏེ། ལུང་སྟོན་ཅིང་གང་དྲིས་པ་དེ་སྨྲ་བར་འགྱུར་རོ། །
སྔགས་དེ་ཉིད་ལན་གཅིག་བཟླས་བའི་གུ་གུལ་གྱིས་བདུགས་ན་བསྒྲུབ་བྱ་འགུལ་བའི་འགྱུར་
-264-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས། ༣༦༽
རོ། །ལྷ་དང༌། ཀླུ་དང༌། གནོད་སྦྱིན་དང༌། འབར་བ་དང༌། ལྷ་མ་ཡིན་དང༌། མིའམ་ཅི་དང་ལྟོ་
འཕྱེ་ཆེན་པོ་དང་འབར་བ་མོ་དང༌། ཤ་ཟ་མོ་ལ་སོགས་པ་དབང་དུ་བྱ་བར་འདོད་ན། སྔགས་
དེ་ཉིད་ཆེ་གེ་དབང་དུ་བྱ་བར་མཛོད་ཅིག། ཞེས་པའི་སྐུལ་ཚིག་ཅན། གུ་གུལ་ལ་ལན་གཅིག་
བཟླས་པས་བདུགས་ན་ཐམས་ཅད་འགུགས་ཤིང་སྦ་བར་འགྱུར་རོ། །གུ་གུལ་ལ་སྔགས་དེ་
ཉིད་ཆེ་གེ་བསྐྲད་པར་མཛོད་ཅིག། ཞེས་པའི་སྐུལ་ཚིག་ཅན་ལན་གཅིག་བཟླས་པས་བདུགས་
ན་བསྐྲད་པར་འགྱུར་རོ། །སྔགས་དེ་ཉིད་བཟླས་པའི་མར་དང་ཡུངས་ཀར་གྱིས་བདུགས་ན་ཁ་
ཟས་བཙོས་པ་རྣམས་གང་འདོད་པ་བཞིན་འཕོ་བར་འགྱུར་རོ། །ཁུར་མཁན་གྱི་ཁང་པར་སོང་
སྟེ། གུ་གུལ་ལ་སྔགས་དེ་ཉིད་ཁུར་བ་འབབ་པར་མཛོད་ཅིག། ཞེས་པའི་སྐུལ་ཚིག་ཅན་གྱིས་
བདུགས་ན། ཁུར་བ་ཐམས་ཅད་གང་དུ་འདོད་པ་དེར་འབབ་པར་འགྱུར་རོ། །རིམས་ནད་
ཐམས་ཅད་གཞིག་པ་དང་། བདག་སྲུང་བར་འདོད་ན་ཡུངས་ཀར་དང་ཐལ་བའི་ཆུ་ལ་སྔགས་
དེ་ཉིད་རིམས་ཞི་བར་མཛོད་ཅིག་ཞེས་པའི་སྐུལ་ཚིག་ཅན་ལན་གཅིག་སྔགས་ནས་གུ་གུལ་
གྱིས་བདུགས་ཏེ། སྲུང་བའི་སྐུད་པ་མགུལ་བར་བཅིངས་ན་འཇིགས་པ་དང་ནད་ཐམས་ཅད་
སེལ་བར་འགྱུར་རོ། །རིམས་ནད་གཞན་ལ་གཏོང་པར་འདོད་ན་གུ་གུལ་སྔགས་དེ་ཉིད་ཆེ་གེ་
ནད་ཀྱིས་བཏབ་པར་མཛོད་ཅིག་ཞེས་པའི་སྐུལ་ཚིག་ཅན་ལན་གཅིག་བཟླས་ཏེ་བདུགས་ན།
དེ་མ་ཐག་ཏུ་འགྲོ་བ་སྟོང་ཡང་རིམས་ཀྱིས་བཏབ་པར་འགྱུར་རོ། །སྔགས་དེ་ཉིད་ཆེ་གེ་རིམས་
ལས་འགྲོལ་བར་མཛོད་ཅིག་ཞེས་པའི་སྐུལ་ཚིག་ཅན་བཟླས་ན་གསོས་པར་འགྱུར་རོ། །ཞག་
བཞི་པའི་རིམས་བཏང་བར་འདོད་ན་བ་ལང་གི་ཤ་དང་གུ་གུལ་གཅིག་བཏབ་བསྲེས་པ་ལ་
སྔགས་དེ་ཉིད་རིམས་ཆེ་གེ་རིམས་ཞག་བཞི་པས་ཟིན་པར་མཛོད་ཅིག་ཞེས་པས་སྐུལ་ཚིག་
ཅན་ལན་བདུན་བཟླས་ཏེ་ལན་བདུན་སྔགས་ན་བསྒྲུབ་བྱ་ནད་ཀྱིས་བཏབ་པར་འགྱུར་ཞིང༌།
སྔར་ཞི་བའི་ཆོ་ག་བྱས་ན་གསོས་པར་འགྱུར་རོ། །གུ་གུལ་ལ་སྔགས་དེ་ཉིད་ཆེ་གེ་གཟས་བཟུང་
-265-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བར་མཛོད་ཅིག། ཞེས་པས་སྐུལ་ཚིག་ཅན་ལན་བདུན་བཟླས་ཏེ་མེར་བཅུག་ན་གཟས་བཟུང་
བར་འགྱུར་རོ། །ཐལ་བས་ཐིག་ལེ་བྱས་ཏེ་སྤྱི་གཙུག་བཅིངས་ནས་སྔགས་དེ་ཉིད་ཆེ་གེ་གཟས་
བཟུང་བ་ལས་གྲོལ་བར་མཛོད་ཅིག་ཞེས་པའི་སྐུལ་ཚིག་ཅན་བཟླས་ན་གྲོལ་བར་འགྱུར་རོ། །
རིམས་ཐམས་ཅད་ཞི་བ་འདོད་ན། སྐུད་པ་ནག་པོའམ་འཇག་མ་ལ་སྔགས་དེ་ཉིད་རིམས་ཞི་
བར་མཛོད་ཅིག་ཞེས་པའི་སྐུལ་ཚིག་ཅན་བཟླས་པས་ཞི་བར་འགྱུར་རོ། །ལས་ཐམས་ཅད་ལ་
ནི་སྔགས་དེ་ཉིད་ལན་གཅིག་བཟླས་པར་བྱའོ། །གཟུངས་རིངས་ཀྱི་ལས་ཚོགས་བྱའོ།། །།
དཔའ་བོ་གཅིག་པའི་ལས་ཀྱི་ཚོགས་ནི། འཕགས་པ་གར་མཁན་བདག་མདུན་གྱི
བསྙེན་པ་སྔར་ལྟར་སྔོན་དུ་སོང་བས། ན་མོ་བཻ་ཤྲ་མ་ན་སྱ། མཧཱ་ར་ཙ་སྱ་གུ་ཧྱ་ཀན་དྷ། གུ་ཧ་
ཀན་དྷ་བ་ཏི། བ་བྷརྟ་ཡི་ཤ་མེ། ཨ་ནུ་སུ་རུ་པ་སུ་རུ་པ། ན་ཐཱ་ཀུ་པ་ར་ཙན་ཏྲ་ཀན། ན་རྩ་ཀན་
ཧེ་མ་ཧ་ས་ཀན་། ན་ར་ཀུ་པ་རམ། ཧེ་མ་ཀན། ན་ད་ཀུ་པ་རཾ། གུ་ཧྱ་ཀ་ན། ཙ་ལ་ཙ་ལ། པ་ཙ་
པ་ཙ། སུ་ལུ་སུ་ལུ། ཀུ་ཕཊ་སྭཱཧཱ། ཞེས་པའི་སྔགས་འདི། དཔའ་བོ་འབར་བ་རྣམས་འདུལ་
ཞིང༌། ལས་ཐམས་ཅད་གདོན་མི་ཟ་ཁར་བྱེད་པ་དངོས་གྲུབ་ཐམས་ཅད་བླ་ན་མེད་པའི་དགོས་
པ་ཐམས་ཅད་བརྗོད་པ་ཙམ་གྱིས་འགྲུབ་པར་འགྱུར་བ་སྟེ། བསྐྲད་པར་བྱ་བར་འདོད་ན། སེང་
ལྡེང་གི་ཕུར་པ་སོར་བརྒྱད་པའི་ཚད་དུ་བྱས་ཏེ། སྔགས་འདི་ཉིད་ཆེ་གེ་བསྐྲད་པར་མཛོད་ཅིག་
ཞེས་པའི་སྐུལ་ཚིག་ཅན་ལན་གཅིག་ཡོངས་སུ་བཟླས་ནས། བསྒྲུབ་བྱའི་སྒོར་བཏབ་ན་དེ་མ་
ཐག་ཏུ་བསྐྲད་པར་འགྱུར་ཞིང༌། ཕུར་བུ་ཕྱུང་ན་གྲོལ་བར་འགྱུར་རོ། །སྔགས་དེ་ཉིད་ཆེ་གེ་
ཁྱམས་བར་མཛོད་ཅིག། ཞེས་པའི་སྐུལ་ཚིག་ཅན་ཡུངས་ཀར་ལ་ལན་ཉི་ཤུ་རྩ་གཅིག་བཟླས་
ཏེ། དགྲ་བོའི་ཁྱིམ་དུ་གཏོར་ན་དེ་མ་ཐག་ཏུ་འཁྱམས་པར་འགྱུར་རོ། །གུ་གུལ་ལ་སྔགས་དེ་
ཉིད་ཆེ་གེ་ཉེ་བར་མཛོད་ཅིག་ཞེས་པའི་སྐུལ་ཚིག་ཅན་ལན་ཉི་ཤུ་རྩ་གཅིག་བཟླས་ཏེ་བསྒྲུབ་བྱ་
ལ་བདུག་ན་གྲོལ་བར་འགྱུར། དགྲ་བོ་འཁྱམས་པར་བྱ་བར་འདོད་ན། མིའི་རུས་པ་ལ་ཕུར་པ་
-266-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས། ༣༦༽
སོར་བརྒྱད་པའི་ཚད་དུ་བྱས་ནས། སྔགས་དེ་ཉིད་ཆེ་གེ་འཁྱམས་པར་མཛོད་ཅིག་ཞེས་པའི་
སྐུལ་ཚིག་ཅན་ལན་གཅིག་ཡོངས་སུ་བཟླས་ནས་གུ་གུལ་གྱིས་བདུགས་ཏེ། དགྲ་བོའི་སྒོ་དྲུང་
དུ་བཏགས་ནས་བཞག་ན། ཞག་གསུམ་གྱིས་འཁོར་དང་བཅས་པ་ཐམས་ཅད་འཁྱམས་པར་
འགྱུར་རོ། །ལྕགས་ལས་བྱས་པའི་ཐོ་བ་ལ། སྔགས་དེ་ཉིད་ཆེ་གེ་གཞིག་པར་མཛོད་ཅིག། ཞེས་
པའི་སྐུལ་ཚིག་ཅན་ལན་གཅིག་ཡོངས་སུ་བཟླས་ནས། ས་འོག་ཏུ་ཐོ་བས་བརྡེག་ན་བསྒྲུབ་
བྱའི་ལུས་དུམ་བུར་གཞིག་པར་འགྱུར་ཞིང༌། ཕུར་བ་ཕྱུང་ན་ཐར་བར་འགྱུར་རོ། །དུར་ཁྲོད་དུ་
སྤྲེའུའི་པགས་པ་ལ་སྔགས་དེ་ཉིད་ཆེ་གེ་འབྱུང་པོས་ཟིན་པར་མཛོད་ཅིག་ཞེས་སྐུལ་ཚིག་ཅན་
བཅུག་ན་འབྱུང་པོས་ཟིན་པར་འགྱུར་ཞིང༌། ཕྱུང་ན་ཐར་བར་འགྱུར་རོ། །ཁང་སྟོང་དུ་སྔགས་དེ་
ཉིད་ཆེ་གེ་ཤ་ཟས་ཟིན་པར་མཛོད་ཅིག་ཞེས་པའི་སྐུལ་ཚིག་ཅན་སྔར་ལྟར་བྱས་ན་ཟིན་པར་
འགྱུར་ཞིང༌། ཕྱུང་ན་ཐར་བར་འགྱུར་རོ། །ལྷ་ཁང་དུ་ས་བརྐོས་ཏེ། སྔགས་དེ་ཉིད་ཆེ་གེ་ལྷ་ཆེན་
པོས་ཟིན་པར་མཛོད་ཅིག་ཞེས་པའི་སྐུལ་ཚིག་ཅན་སྔར་ལྟར་བཅུག་ན་དགྲ་བོ་དེ་ཟིན་པར་
འགྱུར་ཞིང་ཕྱུང་ན་ཐར་བར་འགྱུར་རོ། །ཚལ་དུ་སྔར་ལྟར་བཅུག་ནས་རང་གི་གཉེན་འཁོར་དང་
གུ་གུལ་གྱིས་
བུ་མོ་དང་ཁྱིམ་ཐམས་ཅད་བོར་ནས་ཐམས་ཅད་དུ་འབྲོས་པར་འགྱུར་ཞིང༌། ཇི་ལྟར་རི་དྭགས་
བཞིན་དུ་གནས་སུ་བསྐྱོད་པར་འགྱུར་ཏེ། ཕྱུང་ན་ཐར་རོ། །ཕྱག་ན་རྡོ་རྗེའི་བསྙེན་པ་དང་སྒྲུབ་
པ་སྔོན་དུ་སོང་བས། དཀྱིལ་འཁོར་གྲུ་བཞི་པ་བྱས་ཏེ། ཐོ་བ་ལ་སྔགས་དེ་ཉིད་གནོད་སྦྱིན་ཆེ་
གེ་བསྐྲད་པར་མཛོད་ཅིག་ཞེས་པའི་སྐུལ་ཚིག་ཅན་ལན་གཅིག་བཟླས་ཏེ།
བདུག་ཅིང་ཐོ་བ་དཀྱིལ་འཁོར་གྱི་དབུས་སུ་བཞག་ན་གནོད་སྦྱིན་གཙོ་བོ་དང༌། འབར་བ
འབར་བ་མོ་དང༌། གནོད་སྦྱིན་ཕོ་མོ་རྣམས་ངུ་ཞིང་ཕྱོགས་ཐམས་ཅད་དུ་འབྲོས་པར་འགྱུར་རོ། །
ཆོ་ག་སྔ་མ་དང་ལྡན་པས། གནོད་སྦྱིན་གྱི་གཟུགས་བརྙན་བྱས་པའམ་བྲིས་པ་ལ། སྔགས་དེ་
ཉིད་དབུས་སུ་བཞག་ན་གནོད་སྦྱིན་ཆེ་གེ་དབང་དུ་མཛོད་ཅིག་ཞེས་པའི་སྐུལ་ཚིག་ཅན་ལན་
འབར་བ་དང༌།
-267-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཅིག་བཟླས་ཏེ། གུ་གུལ་གྱིས་བདུག་ན། གནོད་སྦྱིན་དང་། འབར་བ་དང་། འབར་བ་མོ་
རྣམས་མདུན་དུ་གནས་ཤིང་དགོས་པ་ཐམས་ཅད་བྱེད་པར་འགྱུར་ལ། གཏེར་ཐམས་ཅད་སྟོན་
ཅིང་འགུག་པར་བྱེད་དེ། གང་དུ་འདོད་པ་དེ་དང་དེར་འགྲོ་བར་འགྱུར་རོ། །ཆོ་ག་སྔ་མས། ངལ་
གསོས་པའི་གཟུགས་བརྙན་འཇིམ་པ་ལས་བྱས་པའམ། བྲིས་པ་ལ། གུ་གུལ་གྱིས་བདུག་
ཅིང༌། སྔགས་དེ་ཉིད་ངལ་གསོས་པོ་དབང་དུ་མཛོད་ཅིག་ཞེས་པའི་སྐུལ་ཚིག་ཅན་བརྗོད་ནས།
བསྡིགས་ཅིང༌། ཐོ་བས་རྡེགས་ན། དེ་མ་ཐག་ཏུ་འོངས་ཏེ། མཆོག་ཐམས་ཅད་འབྲུ་དང་ནོར་
ཐམས་ཅད་ཇི་ལྟར་འདོད་པར་འབུལ་བར་བྱེད་ཅིང༌། གང་མཆོག་དེ་ལྟར་མ་བྱིན་ན་དེ་མ་ཐག་ཏུ་
འཆི་བར་འགྱུར་རོ། །ཆོ་ག་སྔ་མས་ངལ་གསོས་པོའི་གཟུགས་བརྙན་རྐང་པས་མནན་ཅིང་གུ་
གུལ་གྱིས་བདུགས་ནས་སྔགས་དེ་ཉིད་ལན་བདུན་རྗེས་སུ་དྲན་པར་བྱས་ན། དངོས་གྲུབ་མྱུར་
དུ་སྟེར་བར་བྱེད་ལ། གལ་ཏེ་མ་འོངས་ན་མགོ་བོ་ཚལ་པ་བདུན་དུ་འགས་སོ། །ཆོ་ག་སྔ་མས།
ཡུངས་དཀར་དང་ཐལ་བ་བསྲེས་ཏེ་སྔགས་དེ་ཉིད་ལན་གཅིག་ཡོངས་སུ་བཟླས་ནས། ངལ་
གསོས་པའི་གཟུགས་བརྙན་གྱི་སྤྱི་བོར་བཞག་ལ་གུ་གུལ་གྱིས་བདུགས་ཅིང་སྔགས་རྗེས་སུ་
ངལ་གསོས་པོས་གནོད་སྦྱིན་སྟོང་དང་བཅས་ཤིང་ནོར་དང་བཅས་ནས་
དྲན་པར་བྱས་ན།
མདུན་དུ་དེ་འོངས་ནས། ལས་ཐམས་ཅད་བྱེད་པར་འགྱུར་ཞིང་དབང་དུ་འགྱུར་རོ། །ཆོ་ག་སྔ་
མས། མཐུ་བོ་ཆེ་རྐང་པས་མནན་ཏེ་གུ་གུལ་གྱིས་བདུག་ཅིང་སྔགས་དེ་ཉིད་ལྷ་ཆེན་པོ་དབང་
དུ་མཛོད་ཅིག་ཞེས་པའི་སྐུལ་ཚིག་ཅན་བཟླས་ན། ལྷ་ཆེན་པོའི་གཟུགས་གཡོ་བར་འགྱུར་ཞིང༌།
ཡུངས་དཀར་ཀྱིས་བྲབ་ན་འདོད་པའི་ལུང་སྟོན་ཅིང་ཆོས་ཐམས་ཅད་སྦྱིན་པར་བྱེད་ལ། མདུན་
དུ་འདུག་སྟེ་བཀའ་ཉན་ནས་དགོས་པ་ཐམས་ཅད་སྒྲུབ་ཅིང་། ལོངས་སྤྱོད་ཐམས་ཅད་ཀྱི་
དངོས་གྲུབ་སྦྱིན་པར་བྱེད་དོ། །ཡུངས་ཀར་ལ་སྔགས་དེ་ཉིད་ཆེ་གེ་དབང་དུ་མཛོད་ཅིག་ཞེས་
པའི་སྐུལ་ཚིག་ཅན་ལན་བདུན་བཟླས་ཏེ། མིའི་ཐོད་པའི་ནང་དུ་བཅུག་ནས་དྲག་པོའི་སྒོར་
-268-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས། ༣༦༽
བཅིངས་ན། ཇི་སྲིད་དྲག་པོའི་སྒོ་དེར་ཐོད་པ་གནས་པ་དེ་ཉིད་དུ་དགོས་པ་ཐམས་ཅད་སྒྲུབ་
ཅིང༌། མཆོག་སྟེར་བ་ནས་བཀའ་བཞིན་དུ་བྱེད་པར་འགྱུར་ལ། གུ་གུལ་གྱིས་བདུགས་ཏེ་
སྔགས་རྗེས་སུ་དྲན་པར་བྱས་ན། ལུང་སྟོན་ཅིང་བྱ་བ་ཐམས་ཅད་བྱེད་ལ། མཆོག་ཐམས་ཅད་
སྟེར་བར་འགྱུར་རོ། །སྔར་གྱི་ཆོ་གས་ཚངས་པའི་གཟུགས་བརྙན་རྐང་པས་མནན་ཏེ་གུ་གུལ་
གྱིས་བདུགས་ནས། སྔགས་དེ་ཉིད་ཀྱི་ཚངས་པའི་དབང་དུ་མཛོད་ཅིག། ཞེས་པའི་སྐུལ་ཚིག་
ཅན་བརྗོད་ནས་འོ་མ་དང་ཞོས་བཀྲུས་ན། ཚངས་པ་རང་གི་གཟུགས་ཀྱི་མདུན་དུ་འདུག་སྟེ།
གསང་སྔགས་ཀྱི་སྤྱད་པ་དང་། དངོས་གྲུབ་ཐམས་ཅད་སྟེར་བར་འགྱུར་རོ། །དེ་ལྟར་འཁྲུས་
བྱས་པའི་འོ་མ་དེ་འབྲས་གཙང་མའི་ཟན་དང་བསྲེས་ཏེ་ཟོས་ན་ཐོས་པའི་རྒྱུད་ཐམས་ཅད་ཁ་
དོན་དུ་འདོན་ནུས་ཤིང་སྤྱད་ཐམས་ཅད་སྔགས་རྗེས་སུ་འཇུག་པར་འགྱུར་ལ། ཐོས་པ་ཐམས་
ཅད་ཆུད་མ་ཟོས་པར་གྱུར་ནས། མིའམ་ཅི་དང་ཚངས་པའི་དབྱངས་ཀྱི་ང་རོ་ལྡན་པར་འགྱུར་ཏེ།
ལུས་ཐམས་ཅད་དྲན་པར་འགྱུར་རོ། །ཆོ་ག་སྔ་མས་སྔགས་དེ་ཉིད་དགྲ་བོ་བསད་པར་མཛོད་
ཅིག་ཞེས་པའི་སྐུལ་ཚིག་ཅན་བཟླས་པའི་སྔགས་སྙིང་གར་བཅུག་པའི་དབང་ཕྱུག་གིས་
གཟུགས་དུར་ཁྲོད་ཀྱི་དབུས་སུ་ས་བརྐོས་ཏེ་བཅུག་ན་འབྱུང་པོ་ཐམས་ཅད་ཀྱིས་རྣམ་པར་འཚེ་
བར་འགྱུར་ཞིང༌། ལུས་དུམ་བུར་ཞིག་པར་འགྱུར་ལ། མིག་གི་འབྲས་བུ་བརྟོལ་ཏེ་ཟླ་བ་
གསུམ་ནས་འཆི་བར་འགྱུར་རོ། །ཆོ་ག་སྔ་མས་ཀླུའི་གཟུགས་བརྙན་བྱས་ཏེ། དཀྱིལ་འཁོར་
གྱི་དབུས་སུ་བཞག་ནས་མེ་ཏོག་དང་བདུག་པ་ཐམས་ཅད་ཕུལ་ཏེ། ཀ་ར་བི་རའི་ལྕུག་མ་ལ།
སྔགས་དེ་ཉིད་ཀླུ་ཆེ་གེས་ཆར་འབབ་པར་མཛོད་ཅིག་ཞེས་པའི་སྐུལ་ཚིག་ཅན། ཡོངས་སུ་
བཟླས་པ་རྗེས་སུ་དྲན་པར་བྱས་ཏེ། ཚུར་ཁུགས་ན། ཀླུ་ཐམས་ཅད་འོངས་ནས་ཆར་གྱི་རྒྱུན་
ཐམས་ཅད་འབེབས་པར་བྱེད་ལ། ཀླུ་ཐམས་ཅད་ལས་བྱེད་པར་འགྱུར་ཞིང༌། ཐམས་ཅད་ཀྱི་
བཀའ་བཞིན་དུ་བྱེད་པར་འགྱུར་རོ། །ཆོ་ག་སྔ་མས། ཀླུའི་གཟུགས་བྱས་ཏེ། བལ་པོ་སེའུ་ལྕུག་